Artha

Artha (Sanskrit: अर्थ) is een van die vier doelwitte van ’n mens se lewe in Indiese filosofie.James Lochtefeld (2002), The Illustrated Encyclopedia of Hinduism, Rosen Publishing, New York, , ble. 55–56 Die woord beteken letterlik "betekenis, sin, doel, essensie", na gelang van die verband.Karl Potter (1998), Encyclopedia of Indian Philosophies, Volume 4, , Motilal Banarsidass, bl. 610 (noot 17) 

In Hindoeïsme
Dit is ook ’n breër begrip in die geskrifte van Hindoeïsme. As ’n begrip het dit verskeie betekenisse, wat almal neerkom op "maniere om te lewe", bedrywighede en bronne wat ’n mens in staat stel om in die toestand te wees waarin hy wil wees.John Koller, Puruṣārtha as Human Aims, Philosophy East and West, Vol. 18, No. 4 (Oktober 1968), ble. 315–319

Artha is van toepassing op ’n individu sowel as ’n regering. In verband met ’n individu sluit dit in geld, ’n loopbaan, inkomste, finansiële sekuriteit en ekonomiese sukses. Die regte navolging van artha word in Hindoeïsme beskou as ’n belangrike doel in die lewe.Bruce Sullivan (1997), Historical Dictionary of Hinduism, , ble. 29–30 Op regeringsvlak sluit artha sosiale, wetlike, ekonomiese en wêreldsake in. Behoorlike arthashastra word beskou as ’n belangrike en noodsaaklike doelwit van ’n regering.Constance Jones and James Ryan (2007), Encyclopedia of Hinduism, , bl. 45

In Hindoetradisies word artha verbind met drie ander doelwitte van ’n mens se lewe: dharma  (etiek/pligte), kama (begeertes/passies) en moksha (bevryding/vryheid van die siklus van dood en hergeboorte/verlossing). Saam word dié vier doelwitte purusharthas genoem."Artha" in Encyclopædia Britannica, Chicago, 15de uitg., 1992, Vol. 1, bl. 601.A. Sharma (1982), The Puruṣārthas: a study in Hindu axiology, Michigan State University, , ble. 9-12.

Verwysings

Skakels

Kategorie:Hindoeïsme